b'\n_START_ARTICLE_\nAnna Kuliscioff\n_START_SECTION_\nBiografia\n_START_PARAGRAPH_\nNascuda en una rica fam\xc3\xadlia jueva de Simfer\xc3\xb2pol a Crimea, despr\xc3\xa9s d\'una inf\xc3\xa0ncia feli\xc3\xa7 i dedicada a l\'estudi, el 1871 es trasllada a Su\xc3\xafssa per assistir a un curs de filosofia a la Universitat de Zuric._NEWLINE_Per ordre del tsar, que comen\xc3\xa7ava a preocupar-se per la difusi\xc3\xb3 de les idees revolucion\xc3\xa0ries, va haver de tornar a R\xc3\xbassia, on el revolucionari Piotr Mak\xc3\xa0revitx, el seu primer marit, es va unir a altres joves russos adeptes a les idees de Mikha\xc3\xafl Bakunin, en l\'anomenada "Marxa cap al poble", i va anar a treballar als pobles al costat dels camperols per compartir les miserables condicions de vida. En aquest per\xc3\xadode es conven\xc3\xa7 de la necessitat de l\'\xc3\xbas de la for\xc3\xa7a per alliberar-se de l\'opressi\xc3\xb3._NEWLINE_Per la seva activitat \xc3\xa9s processada pel tribunal rus, per la qual cosa es trasllada a Su\xc3\xafssa i canvia el seu nom a Kulixova o Kulixoff perqu\xc3\xa8 no la trobin els agents tsaristes. En la seva segona estada a Su\xc3\xafssa con\xc3\xa8ix a Andrea Costa, amb qui es trasllada despr\xc3\xa9s a Par\xc3\xads, d\'on s\xc3\xb3n expulsats el 1878. Marxen a It\xc3\xa0lia, i pocs mesos despr\xc3\xa9s l\'Anna \xc3\xa9s processada a Flor\xc3\xa8ncia, acusada de conspirar amb els anarquistes per subvertir l\'ordre establert._NEWLINE_Es va traslladar novament a Su\xc3\xafssa, que va deixar el 1880 per tornar clandestinament a It\xc3\xa0lia, on tornaria a ser arrestada. Despr\xc3\xa9s d\'una altra estada a Su\xc3\xafssa, Ana va tornar a It\xc3\xa0lia i es va reunir amb Costa a Imola, on donar\xc3\xa0 a llum a la seva filla Andreina. El 1881, quan la relaci\xc3\xb3 entre els dos va acabar, l\'Ana va tornar a Su\xc3\xafssa amb la seva filla, i all\xc3\xad s\'inscriu a la facultat de medicina. Aquells anys els va dedicar a l\'estudi i a recuperar-se de la tuberculosi, conseq\xc3\xbc\xc3\xa8ncia del seu empresonament a Flor\xc3\xa8ncia._NEWLINE_En 1888 es va especialitzar en ginecologia, primer a Tor\xc3\xad, despr\xc3\xa9s a P\xc3\xa0dua. Amb la seva tesi va descobrir l\'origen bacteriol\xc3\xb2gic de la s\xc3\xa8psia puerperal, el que va obrir la porta al descobriment que salvaria a milions de dones despr\xc3\xa9s del part. Es va traslladar a Mil\xc3\xa0, on va comen\xc3\xa7ar a exercir l\'activitat de metgessa, tamb\xc3\xa9 als barris m\xc3\xa9s pobres de la ciutat, per la qual cosa va ser coneguda en aquesta ciutat com la doctora dels pobres._NEWLINE_Entretant, va estar lligada sentimentalment a Filippo Turati, acompanyada sempre per la seva filla Andreina. El sal\xc3\xb3 de la seva casa milanesa es va convertir en la redacci\xc3\xb3 de Cr\xc3\xadtica social, la revista del socialisme itali\xc3\xa0, que Ana dirigeix des de 1891, i va ser freq\xc3\xbcentat pels principals intel\xc2\xb7lectuals de l\'\xc3\xa8poca, com Luigi Majno, Ersilia Majno Bronzini i Ada Negri._NEWLINE__NEWLINE_El 1898 \xc3\xa9s arrestada amb l\'acusaci\xc3\xb3 de reat d\'opini\xc3\xb3 i subversi\xc3\xb3. Despr\xc3\xa9s d\'uns quants mesos \xc3\xa9s alliberada per indult. Va elaborar una llei de tutela del treball infantil i del femen\xc3\xad que, presentada pel Partit Socialista Itali\xc3\xa0 al Parlament d\'It\xc3\xa0lia, va ser aprovada en 1902 com a llei Carcano, n\xc2\xba 242._NEWLINE_En aquests anys, m\xc3\xa9s precisament el 1904, la seva filla Andreina es va casar amb Luigi Gavazzi, provinent d\'una important dinastia d\'emprenedors t\xc3\xa8xtils, "un jove bo - s\xc3\xb3n paraules d\'Ana al pare de Andreina, Andrea Costa, en una carta del 27 de mar\xc3\xa7 de 1904 -, simp\xc3\xa0tic, voluntari\xc3\xb3s, treballador... i enamorat com vaig veure a pocs joves que siguin capa\xc3\xa7os d\'estar-ho", que, no obstant aix\xc3\xb2, forma part, continua Anna - "del parent\xc3\xadu m\xc3\xa9s negre del conservadorisme milan\xc3\xa8s". La filla de dos aut\xc3\xa8ntics revolucionaris ateus havia abra\xc3\xa7at la fe, per la qual cosa l\'Anna comenta "Volgut Andrea, s\xc3\xac, tens ra\xc3\xb3, \xc3\xa9s una gran malenconia haver de conv\xc3\xa8ncer-se que nosaltres no som els nostres fills... la nostra filla no t\xc3\xa9 ni l\'\xc3\xa0nima rebel ni el temperament combatiu... Ninetta (Andreina) no \xc3\xa9s a la nostra imatge". Dos fills de Andreina serien religiosos, un abat del monestir benedictino de Subiaco i l\'altra germana carmelita descal\xc3\xa7a._NEWLINE_Anna Kulishova, juntament amb la sindicalista Maria Goia, va formar part activa de la lluita per l\'extensi\xc3\xb3 del vot a les dones fundant-se el 1911, amb la seva iniciativa, el Comit\xc3\xa8 Socialista pel sufragi femen\xc3\xad. A l\'any seg\xc3\xbcent, una llei de Giovanni Giolitti sobre la instituci\xc3\xb3 del sufragi universal mascul\xc3\xad, que estenia entre d\'altres el vot als analfabets que haguessin complert els trenta anys, per\xc3\xb2 continuava excloent a les dones del dret al vot. Per a l\'Anna es va iniciar un per\xc3\xadode d\'enfonsament, en el qual tamb\xc3\xa9 va perdre el contacte amb Turati._NEWLINE_Va morir a Mil\xc3\xa0 en 1925. Durant el funeral, alguns feixistes es van enfrontar a les carrosses del festeig f\xc3\xbanebre. En el seu honor a Mil\xc3\xa0 va ser constitu\xc3\xafda la Fundaci\xc3\xb3 Anna Kulishova, que t\xc3\xa9 una biblioteca de 35.000 volums i opuscles donats per Giulio Polotti tots dedicats a la hist\xc3\xb2ria del Socialisme, a m\xc3\xa9s d\'un carrer a l\'\xc3\xa0rea de Bisceglie. Sota els p\xc3\xb2rtics que donen entrada a la Galleria Vittorio Emanuele, hi ha una placa que recorda la seva estada a Mil\xc3\xa0, juntament amb Filippo Turati.'